ಸಂಕಷ್ಟದಲ್ಲಿದ್ದ 118 ಕಲಾವಿದರಿಗೆ ಫುಡ್ ಕಿಟ್ ವಿತರಣೆ ಮಾಡಿದ ಶ್ರೀನಾಥ್ ವಸಿಷ್ಠ ಬೆಂಗಳೂರು: ಕೊರೊನಾದ ಸಂಕಷ್ಟ ಕಾಲದಲ್ಲಿ ಜೀವನ ನಡೆಸಲು ಪರಿತಪಿಸುತ್ತಿರುವ ಹಾಗೂ ಅಗತ್ಯತೆ ಇರುವ 118 ಕಲಾವಿದರಿಗೆ ಕಲಾವೇದಿಕೆ ಟ್ರಸ್ಟ್ ವತಿಯಿಂದ ಇಂದು ಫುಡ್ ಕಿಟ್ ವಿತರಣೆ ಮಾಡಲಾಗಿದೆ. ಹಿರಿಯ ಕಲಾವಿದ ಶ್ರೀನಾಥ್ ವಸಿಷ್ಟ ಕಲಾವಿದರಿಗೆ ಆಹಾರ ಕಿಟ್ ವಿತರಣೆ ಮಾಡಿದ್ದು ಸರ್ಕಾರ ನೀಡಿರುವ ನಿಗದಿತ ಸಮಯದಲ್ಲಿ ಫುಡ್ ಕಿಟ್ ವಿತರಣೆಯಾಗಿದೆ. ಕಲಾವಿದರ ಸಂಘದಲ್ಲಿ ಮೆಂಬರ್ ಆದವರಿಗೆ ಈಗಾಗಲೇ ಕೆಲ ಕಡೆಯಿಂದ ಫುಡ್ ಕಿಟ್ ದೊರೆತಿದೆ. ಆದ್ರೆ ಈ ಯಾವ ಸಂಘದಲ್ಲೂ ಮೆಂಬರ್ ಇಲ್ಲದ ಕಲಾವಿದರಿಗೆ ಶ್ರೀನಾಥ್ ವಸಿಷ್ಠ ಫುಡ್ ಕಿಟ್ ವಿತರಣೆ ಮಾಡಿದ್ದಾರೆ. ಸಂಕಷ್ಟದಲ್ಲಿರುವ ಕಲಾವಿದರ ಪಟ್ಟಿ ಮಾಡಿ, ಅವರಿಗೆ ಫೋನ್ ಮೂಲಕ ಸಂಪರ್ಕ ಮಾಡಿ.. ಕಲಾವಿದರು, ತಂತ್ರಜ್ಞರು ಹಸಿವಿನಿಂದ ಇರಬಾರದು ಎಂಬ ಕಾರಣಕ್ಕೆ ಈ ಸೇವೆ ಮಾಡಲಾಗಿದೆ. ನಾನೋರ್ವ ಕಲಾವಿದನಾಗಿ ಇನ್ನೊಬ್ಬ ಕಲಾವಿದನ ಕಷ್ಟವನ್ನ ಅರಿತು ಈ ಕಾರ್ಯ ಮಾಡಿದ್ದೇನೆ ಮುಂದಿನ ದಿನಗಳಲ್ಲಿ ಇನ್ನಷ್ಟು ಫುಡ್ ಕಿಟ್ ವಿತರಣೆ ಮಾಡುವುದಾಗಿ ಶ್ರೀನಾಥ್ ವಸಿಷ್ಠ ಹೇಳಿದ್ದಾರೆ.